ஓல்ட் டிராஃப்போர்டில் மேலாளராக 1945 ஆம் ஆண்டில் மாட் பஸ்பி நியமிக்கப்பட்டார். அவர் தனது பணியின் பொதுவான அணுகுமுறையிலிருந்து மாறுபட்டு தனது அணியை தானே தேர்ந்தெடுக்க அனுமதிகப்பட வேண்டினார். ஆட்டக்காரர்களைத் தேர்ந்தெடுத்து கையொப்பமிடுவது மட்டுமின்றி அணியின் பயிற்சியையும் தானே இயக்கவேண்டும் எனவும் கூறினார். அவர் தனது மேலாளர் பதவியை முன்னாள் கிளப்பான லிவர்பூலில் தவற விட்டதற்கு முக்கிய காரணம் பஸ்பி கேட்ட பணிகள் இயக்குநருக்கானது என அந்த கிளப் கருதியதே. ஆனால் யுனைடெட் அவரது புதிய முறைகளைப் பயன்படுத்திக்கொள்ள முடிவு செய்தது. பஸ்பி முதலாவதாக ஒப்பந்தம் செய்தது விளையாட்டு வீரர் மட்டுமல்ல தனக்கு உதவியாளராக துணை மேலாளராக ஜிம்மி மர்பியை ஒப்பந்தம் செய்தார். பஸ்பியை நியமித்த விளைவை கிளப் உடனடியாகப் பெற்றது. 1947-49 ஆம் ஆண்டில் லீக்கில் இரண்டாவதாகவும், 1948 ஆம் ஆண்டில் எஃப்.ஏ கோப்பையில் வெற்றியையும் பெற்றது. உள்ளூரில் பிறந்த மூவரான ஸ்டான் பியர்சன், ஜாக் ரொளலே மற்றும் சார்லி மிட்டன் (ரொளலி, பியர்சன் ஆகியோர் 1948 கோப்பையில் கோல் அடித்தனர்) அத்தோடு வட-கிழக்கைச் சார்ந்த அல்லன்பி சில்டன் செண்டர்-ஹாஃல்ப் (centre-half) நிலையில் விளையாடியவரும் உதவிகரமாக இருந்தனர்.

சார்லி மிட்டன் கொலம்பியாவிற்கு நல்ல சம்பளம் தேடிச் சென்றாலும் மீதமிருந்த யுனைட்டெடின் பழைய அணி சமாளித்து முதல் நிலை பட்டத்தை மீண்டும் 1952 ஆம் ஆண்டில் வென்றனர். பஸ்பி கால்பந்துக் கழகங்கள் தங்களிடம் அனுபவத்தை தவிர பிறவற்றையும் பெற வேண்டும் அறிவார். எனினும் ஓர் கொள்கை வகுத்து இளம் அணியிலிருந்து வீரர்களை சாத்தியப்படும்போதெல்லாம் கொண்டுவர விழைந்தார். முதலாவதாக இளம் வீரர்களான ரோஜர் பிர்ய்ன், பில் ஃப்ளொக்ஸ், மார்க் ஜோன்ஸ், மற்றும் டென்னிஸ் வியோலட் ஆகியோர் தங்களை அணியில் இணைக்க சிறிது காலம் எடுத்துக் கொண்டாலும் அணி 1953 ஆம் ஆண்டில் அட்டவணையில் கீழ் நிலையான எட்டாவது இடத்தைப் பெற்றாலும், 1956 ஆம் ஆண்டில் சராசரி வயது 22 எனக் கொண்டு 103 கோல்கள் மூலம் மீண்டும் லீகை வெற்றி கொண்டனர். பஸ்பி கொண்டு வந்த இளைஞர் கொள்கை கிளப்பின் வரலாற்றில் வெற்றிகரமான காலகட்டங்களின் தரக் குறியீடாக மாறியது (1950 களின் நடுப்பகுதிகள், மத்திக்கு-பிந்தைய 1960கள் மற்றும் 1999 கள்). பஸ்பியின் இளைஞர் "பட்டாளம்" பஸ்பி பேப்ஸ் எனக் குறிப்பிடப்படுகிறது. இதில் கிரீடத்தின் வைரக்கல்லாக விங்-ஆஃப் டன்கன் எட்வர்ட்ஸ் கருதப்படுகிறார். 1953 ஆம் ஆண்டில் வெஸ்ட் மிட்லாண்ட்ஸின் டட்லே பகுதியைச் சேர்ந்தவரான இவர் தனது 16 ஆம் வயதில் யுனைட்டெடிற்காக முதன் முறையாக விளையாடத் தொடங்கினார். களத்தில் எந்தவொரு நிலையிலும் எட்வர்ட்ஸ் விளையாடக்கூடியவர் என்று கூறப்பட்டது. மேலும் அவரின் விளையாட்டைப் பார்த்தவர்கள் அனைவரும் அவர் ஒரு தலைசிறந்த விளையாட்டு வீரர் எனக் கூறினர். பின்வந்த 1956-57 பருவத்தில், அவர்கள் லீக் போட்டியை மீண்டும் வென்றனர். எஃப்.ஏ கோப்பையின் இறுதிப் போட்டியில் நுழைந்தாலும் ஆஸ்டன் வில்லாவிடம் தோற்றனர். அவர்கள் முதல் முறையாக இங்கிலாந்திலிருந்து சென்று ஐரோப்பியக் கோப்பையில் போட்டியிட்ட அணியாவர். எஃப்.ஏ வின் வேண்டுகோளின் படி முந்தைய வருடம் செல்சி அணிக்கு அதே வாய்ப்பு மறுக்கப்பட்டாலும், அரையிறுதி வரை சென்று ரியல் மாட்ரிட் அணியிடம் தோற்றனர். அரையிறுதிக்கு செல்லும் வழியில் யுனைடெட் தங்களது இன்று வரை நிலைத்திருக்கும் அனத்துப் போட்டிகளிலும் மிகப்பெரிய சாதனை வெற்றியான பெல்ஜியன் வாகையணி அண்டெர்லெச்ட்டை 10-0 என்ற கணக்கில் மைனெ ரோட் விளையாட்டரங்கில் வென்ற வெற்றியைப் பெற்றனர்.

அடுத்த பருவத்தில் ஓர் துன்ப நிகழ்வு ஏற்பட்டது. ஜெர்மனியின் ம்யூனிச் (Munich) நகரில் எரிபொருள் நிரப்புவதற்காக தரையிறங்கிய விமானம் மீண்டும் கிளம்பும்போது விழுந்து நொறுங்கியது, அப்போது அணியானது ஐரோப்பிய கோப்பை போட்டியொன்றில் விளையாடிவிட்டு திரும்பிக் கொண்டிருந்தது. 1958 ஆம் ஆண்டு பிப்ரவரி 6 அன்று நடைபெற்ற ம்யூனிச் வான் விபத்தில் - ஜியோஃப் பெண்ட், ரோஜர் பிர்னெ, எட்டி கோல்மான், டன்கன் எட்வர்ட்ஸ், மார்க் ஜோன்ஸ், டேவிட் பெக், டாமி டெய்லர், மற்றும் லயம் "பில்லி" வேலன் ஆகிய எட்டு விளையாட்டு வீரர்களுடன் 15 பயணிகள், யுனைடெட் பணியாளர்கள் வால்டெர் க்ரிக்மெர், பெர்ட் வால்லெ மற்றும் டாம் கர்ரி ஆகியோரும் பலியாயினர். இருமுறை கழித்து மூன்றாவது முறையாக விமானம் புறப்பட தயாரானபோது தான் அந்த இறப்பிற்குரிய சம்பவம் நிகழ்ந்தது. ஓடுதளத்துடன் இறுதியில் சேர்ந்திருந்த சகதியானது விமானத்தை மெதுவாக்கி எழும்புவதற்கு தேவையான வேகத்தை கொடுக்காததால் விமானம் நொறுங்கியது. விமானம் ஓடுதளத்தின் முடிவிலிருந்து விலகி வேலியை தாண்டிக் கொண்டு அருகிலிருந்த காலி வீடு ஒன்றின் மீது மோதியது. யுனைடெட் கோல்கீப்பர் ஹாரி கிரெக் விமானம் நொறுங்கிய பிறகு சுய நினைவுக்குத் திரும்பி விமானம் எந்த நொடியிலும் வெடித்துவிடக்கூடும் என்ற அச்சத்தின்பால் பாபி சார்ல்ட்டன் -18 மாதங்களுக்கு முன் யுனைட்டெடிற்காக தனது ஆட்டத்தை தொடங்கியவர் - மற்றும் டென்னிஸ் வியொலட் ஆகியோரை இடுப்புப்பட்டையை பிடித்து இழுத்துச் சென்று பாதுகாத்தார். ஏழு யுனைடெட் வீரர்கள் அந்த இடத்திலேயே இறந்தனர். டன்கன் எட்வர்ட்ஸ் பதினைந்து தினங்கள் கழித்து மருத்துவமனையில் இறந்தார். ரைட்-விங்கர் ஜானி பெர்ரி இவ்விபத்தில் பிழைத்தார். எனினும் காயங்களினால் கால்பந்து வாழ்க்கை குறிப்பிட்ட காலத்திற்கு முன்னர் முடிவுக்கு வந்தது. மாட் பஸ்பி ம்யூனிச் மருத்துவர்களால் நம்பிக்கையளிக்கப்படாமல் ஒருமுறை இறுதிச் சடங்கும்கூட நடத்தப்பட்ட பின்னர் அதிசயிக்கத்தக்க வகையில் பிழைத்து இரு மாதங்கள் மருத்துவமனையில் இருந்து பின்னர் வெளியேறினார்.

கிளப் தனது விளையாட்டுக்களை அறைக்குள்ளேயே அடைத்துப்போடுகிறது போட்டிகளிலிருந்து விலகிக் கொள்கிறது என வதந்திகள் பரவின என்றாலும், ஜிம்மி மர்பி ப்ஸ்பியின் காயம் ஆறும்வரை அவருக்குப் பதிலாக மேலாளராக இருந்த போது கிளப் தற்காலிக அணிகளுடன் தொடர்ந்து விளையாடியது. விபத்து ஏற்பட்டிருந்தாலும், அவர்கள் எஃப்.ஏ கோப்பையின் இறுதிப்போட்டியை எட்டினர், எனினும் போல்டன் வாண்டரர்ஸ்சிடம் தோல்வியடைந்தனர். பருவத்தின் இறுதியில் UEFA ஆனது எஃப்.ஏ யிடம் யுனைட்டெடையும் நிகழவிருக்கிற கோப்பை வெற்றியாளர்களான வோவொர்ஹாம்ப்டன் வாண்டெரர்ஸ்சையும் 1958-59 பருவத்தில் இறந்தவர்களின் அஞ்சலிக்காக ஐரோப்பியன் கோப்பையில் சேர்க்க கோரியபோதும் எஃப்.ஏ மறுத்துவிட்டது. அடுத்த பருவத்தில் யுனைடெட் ஒருவாறு சமாளித்து குறிப்பிட்ட நிலை வரை மட்டுமே செல்ல முடிந்தது. ஒன்பது முன்னணி வீரர்களை ம்யூனிச் விபத்தில் இழந்த நிலையில், அவ்வாறு அது இரண்டாம் இடத்தைப் பெற்றதென்பது மோசமானது அல்ல.

பஸ்பி 1960 ஆம் ஆண்டுகளின் துவக்க காலத்தில் அணியை மறுபடியும் உருவாக்குவதில் செலவழித்து, டெனிஸ் லா பாட் க்ரெராண்ட் போன்ற வீரர்களைக் கையொப்பமிட்டு புதிய தலைமுறை இளைஞர்களைப் பயிற்றுவிக்கச் செய்தார். ஒருவேளை இந்த புதிய அணியின் மிகச் சிறந்த வீரர் பெல்ஃபாஸ்ட்டைச் சேர்ந்த ஜார்ஜ் பெஸ்ட்டாக இருக்கலாம். இயற்கையான, அரிதான உடல் வலிமைப் பயிற்சி பெஸ்ட்டிடம் இருந்தாலும் அவரது மிகச் சிறந்த சொத்து கால்பந்தினை நெருக்கமாக கொண்டு செல்வதேயாகும். அவரது வேகமான கால்கள் எதிரியின் பாதுகாப்பு வளையத்தை எவ்வளவு குறுகலாக இருந்தாலும் கடந்து செல்ல உதவின. அணியானது 1963 ஆம் ஆண்டில் எஃப்.ஏ கோப்பையை வென்றது எனினும் முதல் பிரிவில் 19ஆவது இடத்தையே பெற முடிந்தது. எஃப்.ஏ கோப்பை வெற்றியானது வீரர்களுக்கு புத்துயிரூட்டி, 1964 ஆம் ஆண்டில் கிளப் இரண்டாம் இடம் பெறவும், மேலும் ஒருபடி சென்று 1965 மற்றும் 1967 ஆம் ஆண்டுகளில் லீக்கினை வெல்லவும் உதவியது. யுனைடெட் ஐரோப்பிய கோப்பையை 1968 ஆம் ஆண்டில் வென்றது. அக்கோப்பையை வெல்லும் முதல் ஆங்கில அணியாக, இறுதியாட்டத்தில் ஈசுசெபியோவின் பென்ஃபிகாவை 4-1என்ற கணக்கில் தோற்கடித்தது. யுனைட்டெடின் அணியில் குறிப்பிடத்தகுந்த அந்த வருடத்திய ஐரோப்பிய கால்பந்து வீரர்களைக் கொண்டிருந்தது: பாபி சார்ல்டன் டெனிஸ் லா மற்றும் ஜார்ஜ் பெஸ்ட் ஆகியோர் இருந்தனர். மாட் பஸ்பி 1969 ஆம் ஆண்டில் மேலாளர் பொறுப்பிலிருந்து விலகினார். அவருக்கு பதிலாக இருப்பு அணி பயிற்சியாளரும் முன்னாள் யுனைட்டெடின் வீரருமான வில்ஃப் மெக்கின்னஸ் மாற்றப்பட்டார்.

ட்ரெபிளுக்குப் பிறகு (1999–தற்போது வரை)
வரலாறு
கிளப்பின் அதிகாரிகள்
பஸ்பி வருடங்கள் (1945–1969)